**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI DIREKTORJA GASILSKE ENOTE NOVA GORICA**

*PRAVNA PODLAGA:*

* Tretji odstavek 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Na 15. seji Sveta zavoda Javnega zavoda za gasilsko in reševalno dejavnost – Gasilska enota Nova gorica dne 24. 2. 2021 je Svet zavoda obravnaval delovno uspešnost direktorja Aleša Markočiča, na kateri so potrdili, da je direktor v obdobju od 1. 1. 2020 do 31. 12. 2020 dosegel 100% vrednosti meril za ugotavljanje dela plače za delovno uspešnost, skladno s Pravilnikom o merilih za ugotavljanje delovne uspešnosti direktorjev na področju gasilske reševalne dejavnosti, prav tako pa so soglasno potrdili, da se za izplačilo redne delovne uspešnosti direktorju nameni 2% osnovne plače direktorja v obdobju od 1. 7. 2020 do 31. 12. 2020.

*RAZLOGI ZA SPREJETJE SKLEPA:*

Skladno z Uredbo o plačah direktorjev v javnem sektorju (Uradni list RS, št. 68/17, 4/18 in 30/18 – v nadaljevanju) se direktorjem v javnih zavodih, javni agencijah, javnih skladih in drugih osebah javnega prava se del plače za redno delovno uspešnost v okvirih, ki jih določa zakon, izplačuje enkrat letno na podlagi poslovnega poročila in sicer za redno delovno uspešnost v preteklem letu. Organ, ki je pristojen za imenovanje direktorja, mora skladno z Uredbo pri odločanju o višini dela plače za redno delovno uspešnost direktorja pridobiti soglasje soustanovitelja.

*OCENA STANJA:*

Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

*CILJI IN NAČELA:*

Občina Renče-Vogrsko bo Svetu zavoda Javnega zavoda za gasilsko in reševalno dejavnost – Gasilska enota Nova Gorica kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Ana Vuk

Direktorica OU

Predlog sklepa:

Na podlagi tretjega odstavka 7. člena Uredbe o plačah direktorjev v javnem sektorju

(Uradni list RS, št. 68/17, 4/18 in 30/18) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet na . redni seji dne …………………. sprejel

**S K L E P**

o soglasju za izplačilo dela plače za redno delovno uspešnost

direktorja Javnega zavoda za gasilsko in reševalno dejavnost - GASILSKA ENOTA

NOVA GORICA za leto 2020

1.

Občinski svet Občine Renče - Vogrsko daje soglasje za izplačilo dela plače za redno

delovno uspešnost direktorja Javnega zavoda za gasilsko in reševalno dejavnost GASILSKA ENOTA NOVA GORICA Aleša Markočiča za leto 2020 v višini 100 %

vrednosti meril za ugotavljanje dela plače za delovno uspešnost, ki jo je na podlagi meril

za ugotavljanje delovne uspešnosti določil Svet zavoda Javnega zavoda za gasilsko in

reševalno dejavnost - GASILSKA ENOTA NOVA GORICA, v skladu s Pravilnikom o

merilih za ugotavljanje delovne uspešnosti direktorjev na področju gasilsko reševalne

dejavnosti (Uradni list RS, št. 28/06).

2.

Občinski svet Občine Renče - Vogrsko daje soglasje k odločitvi Sveta zavoda Javnega

zavoda za gasilsko in reševalno dejavnost - GASILSKA ENOTA NOVA GORICA, da se

direktorju Javnega zavoda za gasilsko in reševalno dejavnost - GASILSKA ENOTA NOVA GORICA Alešu Markočiču nameni 2 % polletne mase njegove osnovne plače.

3.

Ta sklep velja takoj.

Tarik Žigon

ŽUPAN

Številka: \_\_\_\_\_\_\_\_

Bukovica, \_\_\_\_\_\_\_